2015. gada 22. septembrī Noteikumi Nr. 536

Rīgā (prot. Nr. 50  19. §)

**Grozījumi Ministru kabineta 2014. gada 5. augusta noteikumos Nr. 433 "Mediatoru sertifikācijas un atestācijas kārtība"**

Izdoti saskaņā ar

Mediācijas likuma

20. panta ceturto daļu un

21. panta ceturto un sesto daļu

1. Izdarīt Ministru kabineta 2014. gada 5. augusta noteikumos Nr. 433 "Mediatoru sertifikācijas un atestācijas kārtība" (Latvijas Vēstnesis, 2014, 156. nr.) šādus grozījumus:

1.1. papildināt 9. punktu aiz vārda "persona" ar vārdiem "kura nav komisijas loceklis";

1.2. aizstāt 11. punktā vārdus "piešķir komisijas priekšsēdētājs" ar vārdiem "pēc pārbaudījuma materiālu saņemšanas piešķir padomes priekšsēdētājs";

1.3. papildināt 13. punktu ar ceturto teikumu šādā redakcijā:

"Protokolam pievieno komisijas locekļu aizpildītās mediatora sertifikācijas pārbaudījuma otrās daļas vērtējuma lapas, mediatora sertifikācijas pārbaudījuma trešās daļas vērtējuma lapas un eksāmena biļešu variantus.";

1.4. izteikt 14. punktu šādā redakcijā:

"14. Komisijas priekšsēdētājs septiņu dienu laikā pēc sertifikācijas vai atestācijas pārbaudījuma beigām sēdes protokolu un tā pielikumus nodod padomei. Padome protokolu un tā pielikumus glabā piecus gadus no sertifikācijas vai atestācijas pārbaudījuma norises dienas.";

1.5. papildināt 15.1. apakšpunktu aiz vārda "pamati" ar vārdiem "un tiesiskais regulējums";

1.6. aizstāt 17.4. apakšpunktā skaitli "30" ar skaitli "100";

1.7. izteikt 17.5. apakšpunktu šādā redakcijā:

"17.5. rakstisku apliecinājumu, ka kandidāts atbilst Mediācijas likuma 19. panta pirmās daļas 2. punktam un uz kandidātu neattiecas [Mediācijas likuma](http://likumi.lv/ta/id/266615-mediacijas-likums) [19. panta](http://likumi.lv/ta/id/266615-mediacijas-likums#p19) otrajā daļā minētie ierobežojumi;";

1.8. izteikt 32.3. apakšpunktu šādā redakcijā:

"32.3. trešajā daļā izspēlē mediācijas vadīšanu biļetē aprakstītā konkrētā konfliktsituācijā, sākot no biļetē norādītās mediācijas procesa fāzes.";

1.9. izteikt 41. punkta trešo teikumu šādā redakcijā:

"Pārtraukuma laikā komisija novērtē sertifikācijas pārbaudījuma otrās daļas darbus un ieraksta vērtējumu mediatora sertifikācijas pārbaudījuma otrās daļas vērtējuma lapā (1. pielikums).";

1.10. aizstāt 43. punktā vārdus "četras balles" (attiecīgā locījumā) ar vārdiem "septiņas balles" (attiecīgā locījumā);

1.11. izteikt 49. un 50. punktu šādā redakcijā:

"49. Pēc mediācijas vadīšanas izspēles komisijas locekļiem ir tiesības uzdot jautājumus kandidātam, lai precizētu mediācijas vadīšanā izmantotās metodes un citus ar mediācijas vadīšanas prasmju novērtēšanu saistītus jautājumus.

50. Pēc tam, kad visi kandidāti sertifikācijas pārbaudījuma trešajā daļā izspēlējuši mediācijas vadīšanu, komisijas priekšsēdētājs pasludina pārtraukumu un informē kandidātus par sertifikācijas pārbaudījuma trešās daļas rezultātu paziņošanas laiku. Pārtraukuma laikā komisija novērtē kandidātu sniegumu sertifikācijas pārbaudījuma trešajā daļā un ieraksta vērtējumu mediatora sertifikācijas pārbaudījuma trešās daļas vērtējuma lapā (1.1pielikums).";

1.12. aizstāt 52. punktā vārdus "četras balles" ar vārdiem "septiņas balles";

1.13. svītrot 53. punktā vārdus "kā arī izsludina pārtraukumu sertifikācijas pārbaudījuma vidējā vērtējuma noteikšanai";

1.14. svītrot 54. punktu;

1.15. izteikt 55. punktu šādā redakcijā:

"55. Komisijas priekšsēdētājs piecu darbdienu laikā pēc sertifikācijas pārbaudījuma beigām iesniedz padomei atzinumu par kandidātu sertifikācijas pārbaudījuma rezultātiem.";

1.16. papildināt 58. punktu ar otro teikumu šādā redakcijā:

"Mediatora sertifikātu paraksta un ar padomes zīmogu apzīmogo padomes priekšsēdētājs.";

1.17. aizstāt 64. punktā vārdus "divus mēnešus" ar vārdiem "trīs mēnešus";

1.18. izteikt 65. punktu šādā redakcijā:

"65. Šo noteikumu 64. punktā minētajam pieteikumam pievieno:

65.1. pārskatu par vismaz 15 mediācijas procesu novadīšanu iepriekšējā sertifikāta darbības laikā. Pārskatā norāda informāciju par:

65.1.1. novadīto mediācijas procesu skaitu;

65.1.2. mediācijas gadījumu jomu;

65.1.3. katra novadītā mediācijas procesa aprakstu, kas ietver informāciju par konflikta risināšanā izmantotajiem konflikta analīzes un apstrādes veidiem, kā arī lietotajām metodēm un paņēmieniem;

65.2. apliecinājumu par mācību kursu noklausīšanos vismaz 100 akadēmisko stundu apjomā;

65.3. dokumentu, kas apliecina atestācijas maksas samaksu.";

1.19. papildināt noteikumus ar 65.1 punktu šādā redakcijā:

"65.1 Padome izskata sertificēta mediatora pieteikumu un tam pievienotos dokumentus un mēneša laikā no pieteikuma saņemšanas dienas nosūta sertificētam mediatoram paziņojumu par atļauju vai atteikumu kārtot atestācijas pārbaudījumu.";

1.20. izteikt 71. punktu šādā redakcijā:

"71. Atestācijas pārbaudījumu padome organizē ne vēlāk kā mēnesi pirms mediatora sertifikāta darbības termiņa beigām. Padome vismaz septiņas darbdienas pirms atestācijas pārbaudījuma informē sertificētu mediatoru par atestācijas pārbaudījuma norises laiku un vietu, nosūtot rakstisku paziņojumu un, ja iespējams, izmantojot citus saziņas līdzekļus.";

1.21. izteikt 1. pielikumu šādā redakcijā:

"1. pielikums

Ministru kabineta

2014. gada 5. augusta

noteikumiem Nr. 433

**Mediatora sertifikācijas pārbaudījuma otrās daļas vērtējuma lapa**

Pārbaudījuma kārtošanas datums

Pārbaudījuma otrās daļas biļetes numurs

Kandidāta vārds un uzvārds

Piezīmes

|  |  |  |
| --- | --- | --- |
| Uzdevumi | Vērtējums | Piezīmes |
| 1. jautājums |  |  |
| 2. jautājums |  |  |
| Kopējais vērtējums |  |  |

Komisijas loceklis

(vārds, uzvārds, paraksts)"

1.22. papildināt noteikumus ar 1.1pielikumu šādā redakcijā:

"1.1pielikums

Ministru kabineta

2014. gada 5. augusta

noteikumiem Nr. 433

**Mediatora sertifikācijas pārbaudījuma trešās daļas vērtējuma lapa**

Pārbaudījuma kārtošanas datums

Pārbaudījuma trešās daļas biļetes numurs

Kandidāta vārds un uzvārds

Piezīmes

|  |  |
| --- | --- |
| Vērtējums | Piezīmes |
|  |  |

Komisijas loceklis

(vārds, uzvārds, paraksts)"

1.23. svītrot 3. pielikumu;

1.24. izteikt 4. pielikumu šādā redakcijā:

"4. pielikums

Ministru kabineta

2014. gada 5. augusta

noteikumiem Nr. 433

**Mediatora sertifikāta paraugs**

|  |
| --- |
| **SERTIFICĒTU MEDIATORU PADOME**  (papildinātais mazais Latvijas valsts ģerbonis)  Sertifikāts Nr. \_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds)  **ir ieguvis(-usi)**  **sertificēta mediatora statusu**  Sertifikāta derīguma termiņš \_\_\_\_\_\_\_\_\_\_\_\_\_\_\_\_\_\_\_\_  (datums)  Izsniegts \_\_\_\_\_\_\_\_\_\_\_\_\_\_\_\_\_\_\_\_  (datums)  Izsniedza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (amats, vārds, uzvārds, paraksts)  Z. v." |

2. Šo noteikumu 1.6. apakšpunkts stājas spēkā 2016. gada 1. janvārī.

Ministru prezidente Laimdota Straujuma

Tieslietu ministrs Dzintars Rasnačs